Salwan Momika

Salwan Sabah Matthew Momika (Qaraqosh, Irak, 23 Junie 1986 – Södertälje, Swede, 29 Januarie 2025) was 'n Irakse aktivis van Assiriese oorsprong wat skuiling in Swede gesoek het, waar hy bekend geword het vir sy fel kritiek op Islam op sosiale media en openbare betogings teen Islam. As deel van sy openbare betogings het hy kopieë van die Koran verbrand, iets wat deur Moslems as hoogs aanstootlik beskou word. Hy het sowel sy persoonlike gedagtes as sy betogings op TikTok uitgesaai, waar hy 'n groot aantal volgelinge gekry het.

As gevolg van sy uitdruklike vyandigheid teenoor Islam, het radikale Moslems, sowel plaaslike teenbetogers as individue regoor die wêreld, die mening uitgespreek dat hy vermoor moet word. In sy geboorteland Irak het die stad al-Kufa ’n beloning van twee miljoen dollar en ’n Koran gemaak van twee kilogram goud aangebied aan wie hom ook al vermoor het.

Die aand van 29 Januarie 2025 is hy tydens 'n TikTok-uitsending in sy woonstel in Södertälje, suid van Stockholm, doodgeskiet. Hy sou 'n dag later 'n uitspraak van 'n Sweedse hof ontvang in 'n saak van aanhitsing tot godsdienshaat.

 Verwysings 

Kategorie:Geboortes in 1986
Kategorie:Sterftes in 2025